Mens danske malere som [[Johan Ulrik Bredsdorff]] (1845-1928), [[Hans Smidth]] (1839-1917) og [[Agnes Slott-Møller]] (1862-1937) holdt afstand til de tyske kolleger, færdedes [[Louis Jensen (maler)|Louis Jensen]] (1858-1908) fra København ubesværet i kredsen af Egernsundmalerne indtil sin død i 1908. Det lykkedes aldrig Egernsundmalerne at afholde fælles udstillinger, og fra omkring 1910 søgte mange til andre lokaliteter. Med grænsedragningen tværs gennem Flensborg Fjord i [[1920]] ophørte kunstnerkolonien. Det fik betydning for, hvordan kunstnerkolonien blev husket henholdsvis nord og syd for grænsen. Kunsthistorisk er kolonien betragtet som tysk, og i Tyskland er Egernsundmalerne anerkendte og værdsatte. Men i tiden efter [[Genforeningen i 1920]] blev både malerne og deres værker overvejende ukendte for danskerne, selvom flere af kunstnerne faktisk er født i områder, der var danske indtil [[1864]]. I dag er ca. 50 af Egernsundmalernes værker en fast del af udstillingen på [[Museumsberg|Museumsberg Flensburg]].
Kunst Kunsthistorie Kultur Grupper